Source: http://valaskabela.sk/?stranka=vzn&vzncislo=01&vznrok=2008
Timestamp: 2017-11-19 03:07:58+00:00

Document:
VZN číslo 01/2008
o výške príspevku za pobyt dieťaťa v materskej škole, výške príspevku v školskom klube detí pri základnej škole, výške mesačného príspevku na čiastočnú úhradu nákladov a podmienky úhrady v školskej jedálni základnej školy a školskej jedálni materskej školy v zriaďovateľskej pôsobnosti Obce Valaská Belá.
Obecné zastupiteľstvo vo Valaskej Belej, na základe samostatnej pôsobnosti podľa článku 67 a článku 68 Ústavy Slovenskej republiky a § 6 ods. 1 zákona SNR č. 369/1990 Zb. o obecnom zriadení v platnom znení, s použitím § 28 ods. 5, § 114 ods. 6, § 140 ods. 9 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, vydáva toto
Toto všeobecne záväzné nariadenie určuje výšku príspevku za pobyt dieťaťa v materskej škole, výšku príspevku v školskom klube detí pri základnej škole, výšku mesačného príspevku na čiastočnú úhradu nákladov a podmienky úhrady v školskej jedálni základnej školy a školskej jedálni materskej školy v zriaďovateľskej pôsobnosti Obce Valaská Belá.
Príspevok za pobyt dieťaťa v Materskej škole Valaská Belá
(1) Obec Valaská Belá v zmysle § 28 ods. 6 zákona NR SR č. 245/2008 Z. z. o výchove a vzdelávaní (školského zákona) ako zriaďovateľ Materskej školy vo Valaskej Belej, určuje pre zákonného zástupcu dieťaťa výšku príspevku za pobyt dieťaťa v materskej škole na 270,- Sk za jedno nezaopatrené dieťa mesačne.
(2) Príspevok v materskej škole sa neuhrádza za dieťa:
b) ak zákonný zástupca dieťaťa predloží riaditeľovi materskej školy doklad o tom, že je
poberateľom dávky v hmotnej núdzi a príspevkov k dávke v hmotnej núdzi podľa zákona
NR SR č. 599/2003 Z. z. o pomoci v hmotnej núdzi,
(3) Príspevok v materskej škole na základe rozhodnutia zriaďovateľa sa neuhrádza za dieťa:
a) ktoré má prerušenú dochádzku do materskej školy na viac ako 30 po sebe nasledujúcich
kalendárnych dní z dôvodu choroby alebo rodinných dôvodov preukázateľným spôsobom,
b) ktoré nedochádzalo do materskej školy v čase školských prázdnin alebo bola prerušená
prevádzka materskej školy zapríčinená zriaďovateľom alebo inými závažnými dôvodmi;
v týchto prípadoch uhrádza zákonný zástupca pomernú časť príspevku určeného
ustanovením odseku l.
Príspevok na čiastočnú úhradu nákladov na činnosť
školského klubu detí (ŠKD) pri Základnej škole Valaská Belá
(1) Obec Valaská Belá v zmysle § 114 ods. 6 zákona NR SR č. 245/2008 Z. z. o výchove a vzdelávaní (školského zákona) ako zriaďovateľ ŠKD pri Základnej škole Valaská Belá, určuje pre zákonného zástupcu žiaka výšku príspevku na čiastočnú úhradu nákladov spojených s činnosťou ŠKD na 100,- Sk za jedno nezaopatrené dieťa mesačne.
(2) Ak zákonný zástupca žiaka písomne požiada riaditeľa základnej školy o zníženie príspevku a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona zákon o pomoci v hmotnej núdzi, znižuje sa príspevok v ŠKD určený v odseku l tohto paragrafu na 50,- Sk.
(3) Riaditeľ základnej školy po preverení dokladov predložených podľa odseku 2 paragrafu písomne oznámi zákonnému zástupcovi žiaka zníženie príspevku v ŠKD
(4) Zníženie príspevku podľa odseku 3 je platné a účinné vždy na jeden kalendárny rok.
Príspevok na čiastočnú úhradu nákladov a podmienky úhrady v školskej jedálni pri Základnej škole Valaská Belá a
v školskej jedálni pri Materskej škole Valaská Belá
(1) Obec Valaská Belá v zmysle § 140 ods. 9 zákona NR SR č. 245/2008 Z. z. o výchove a vzdelávaní (školského zákona) poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.
(2) Obec Valaská Belá ako zriaďovateľ školských jedální pri materskej škole a základnej škole určuje výšku finančného príspevku na stravovanie v súlade s finančnými pásmami nákladov na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín, ktoré vydalo MŠ SR s účinnosťou od 1. 9. 2008, v zmysle ustanovenia § 140 ods. 10 zákona NR SR č. 245/2008 Z. z., a ktoré tvoria prílohu tohto VZN. Pre dospelého stravníka sa zabezpečuje strava podľa vekovej kategórie stravníkov 15-18/19 ročných + režijné náklady.
(3) Obec Valaská Belá ako zriaďovateľ školských jedální pri základnej škole a materskej škole určuje finančnú sumu príspevku za stravovanie v školskej jedálni nasledovne:
• stravníci od 2-6 rokov
desiata 8,- Sk € 0,27
obed 19,- Sk € 0,63
olovrant 7,- Sk € 0,23
Spolu ... 34,- Sk € 1,13
• stravníci od 6-11 rokov obed 25,- Sk € 0,83
• stravníci od 11-15 rokov obed 27,- Sk € 0,90
• stravníci od 15 -18/19 rokov obed 30,- Sk € 1,00
(4) Zákonný zástupca dieťaťa, dospelý stravník je povinný uhradiť platbu za stravné mesačne vopred. Ak platba za stravné nebude uhradená do prvého dňa v nasledujúcom mesiaci, vedúca školskej jedálne nie je povinná poskytnúť stravu deťom, žiakom alebo dospelým stravníkom.
(5) Obec Valaská Belá ako zriaďovateľ školských jedálni má v kompetencii upravovať finančnú výšku príspevku na stravovanie podľa finančného pásma vydaného MŠ SR, aby sa dodržali plnenia odporúčaných výživových dávok v mesačnej zostave jedálneho lístka a cien nákupu základných potravín podľa spotrebného koša.
(1) Obecné zastupiteľstvo vo Valaskej Belej splnomocňuje starostu obce na vydanie príkazu starostu, ktorým sa stanovuje výška príspevku za pobyt dieťaťa v materskej škole, výška mesačného príspevku na čiastočnú úhradu nákladov na činnosť školského klubu detí a výšku príspevku na čiastočnú úhradu nákladov a podmienky úhrady v školskej jedálni základnej školy a materskej školy v zriaďovateľskej pôsobnosti Obce Valaská Belá.
(2) V období do 31.12. 2008 sa bude výška príspevku zaokrúhľovať na celé desiatky Sk. V období od 1.1.2009 sa bude výška príspevku zaokrúhľovať na dve desatinné miesta Eur.
(3) Určenie spôsobu úhrady poplatkov v zariadeniach bez právnej subjektivity je v kompetencii obce, v zariadeniach s právnou subjektivitou je v kompetencii riaditeľa školy.
Prijatím tohto všeobecne záväzného nariadenia strácajú účinnosť všetky uznesene Obecného zastupiteľstva vo Valaskej Belej, ktoré doteraz riešili finančné príspevky na stravné v zariadeniach školského stravovania materskej a základne školy
Toto všeobecne záväzné nariadenie nadobúda účinnosť dňom 8.9.2008.
Vyvesené dňa 7.8.2008
Schválené Obecným zastupiteľstvom dňa 21.8.2008 uznesením č. 24/2008

References: § 6
 § 28
 § 114
 § 140
 § 28
 § 114
 § 140
 § 140